บลจ.ทิสโก้ส่งกองทริกเกอร์หุ้นญี่ปุ่นIPO 8-13 ม.ค.นี้ เป้า 8% ใน 8 เดือน
นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด เปิดเผยว่า บลจ. ทิสโก้ เสนอขายกองทุนเปิด ทิสโก้ เจแปน อิควิตี้ ทริกเกอร์ 8% #8 (TISCO Japan Equity Trigger 8% Fund 8: TISCOJP8) เน้นลงทุนในหุ้นชั้นนำของญี่ปุ่น เพื่อเปิดโอกาสเพิ่มผลตอบแทนให้แก่ผู้ลงทุน แนะนำเข้าซื้อช่วงหุ้นปรับฐาน รับอานิสงส์การกระตุ้นเศรษฐกิจจากภาครัฐและการอัดฉีดเม็ดเงินเข้าซื้อพันธบัตรและหุ้นของธนาคารกลางญี่ปุ่น (BOJ) รวมถึงทิศทางค่าเงินเยนอ่อนค่าสนับสนุนการเติบโตของกำไรบริษัทเอกชนในญี่ปุ่น
8 ม.ค. 2559

นายสาห์รัช ชัฎสุวรรณ ผู้อำนวยการสายการตลาด บริษัทหลักทรัพย์จัดการกองทุน ทิสโก้ จำกัด เปิดเผยว่า บลจ. ทิสโก้ เสนอขายกองทุนเปิด ทิสโก้ เจแปน อิควิตี้ ทริกเกอร์ 8% #8 (TISCO Japan Equity Trigger 8% Fund 8: TISCOJP8) เน้นลงทุนในหุ้นชั้นนำของญี่ปุ่น เพื่อเปิดโอกาสเพิ่มผลตอบแทนให้แก่ผู้ลงทุน แนะนำเข้าซื้อช่วงหุ้นปรับฐาน รับอานิสงส์การกระตุ้นเศรษฐกิจจากภาครัฐและการอัดฉีดเม็ดเงินเข้าซื้อพันธบัตรและหุ้นของธนาคารกลางญี่ปุ่น (BOJ) รวมถึงทิศทางค่าเงินเยนอ่อนค่าสนับสนุนการเติบโตของกำไรบริษัทเอกชนในญี่ปุ่น
โดยตั้งเป้าหมายเลิกโครงการที่ 8% ภายใน 8 เดือน หรือ ณ เวลาใดเวลาหนึ่งหลังจากเปิดให้ผู้ถือหน่วยลงทุนซื้อขายสับเปลี่ยนได้ทุกวันทำการ ซึ่งการกำหนดเป้าหมายดังกล่าวไม่ใช่การประมาณการหรือการรับประกันผลตอบแทนของกองทุน แต่เป็นเป็นเป้าหมายเพื่อเลิกกองทุนและเป็นเป้าหมายก่อนหักค่าใช้จ่ายที่เกิดขึ้นจริง โดยเปิดเสนอขายครั้งแรกวันที่ 8 – 13 ม.ค. นี้        
กองทุนเปิด ทิสโก้ เจแปน อิควิตี้ ทริกเกอร์ 8% #8 เป็นกองทุนที่ 8 ในซีรีส์ทริกเกอร์ฟันด์หุ้นญี่ปุ่น โดยจะเน้นลงทุนในหุ้นชั้นนำของญี่ปุ่น ผ่านกองทุนอีทีเอฟ Nikkei 225 Exchange Traded Fund ซึ่งเป็นกองทุนรวมอีทีเอฟในตลาดหลักทรัพย์โตเกียวของญี่ปุ่น เพื่อสร้างผลตอบแทนใกล้เคียงดัชนี Nikkei 225 มีมูลค่าโครงการ 2,000 ล้านบาท มูลค่าจองซื้อขั้นต่ำ 5,000 บาท เนื่องจากกองทุนดังกล่าวเป็นกองทุนที่ลงทุนในต่างประเทศและไม่ได้ป้องกันความเสี่ยงอัตราแลกเปลี่ยนทั้งจำนวน ผู้ลงทุนจึงอาจจะขาดทุนหรือได้รับกำไรจากอัตราแลกเปลี่ยนหรือได้รับเงินคืนต่ำกว่าเงินลงทุนเริ่มแรกได้ ผู้สนใจลงทุนควรทำความเข้าใจลักษณะสินค้าเงื่อนไขผลตอบแทน และความเสี่ยงก่อนการตัดสินใจลงทุน สามารถติดต่อสอบถามรายละเอียดหรือขอรับหนังสือชี้ชวนได้ที่ บลจ. ทิสโก้ หรือ ธนาคารทิสโก้ทุกสาขา หรือ TISCO Contact Center โทร. 02-633-6000 กด 4